Այսօր Իսրայելն ու Հայաստանը կառուցում են իրենց ապագան, միաժամանակ կանգնած են ճակատագրական նշանակություն ունեցող հարցերի առջև, որոնք տարբերակված պատասխան են պահանջում: Երկու երկրներում էլ էթնոսը գտնվում է նոր էթնոգենեզի շրջադարձային փուլում, երկուսում էլ պետական ու ազգային բազմաթիվ խնդիրներ կան, որոնք հնարավոր է լուծել միայն շահագրգիռ երկխոսության շնորհիվ: Ներքին ազատությունը, արդարության ճշմարիտ մոդելն ու իրականության ճշմարիտ վերակառուցումը կախված է Իսրայելի ու Հայաստանի կառուցմանը նվիրված ու պրոֆեսիոնալ ուժերի միավորումից: Ինտելեկտուալ, ֆինանսական, տեղեկատվական և այլ վեկտորների բացարձակ միավորումը միայն հնարավոր կդարձնի այն բարեբեր հիմքի ստեղծումը, որով լուծում կստանան երկու ժողովուրդների առջև ծառացած բոլոր հիմնահարցերը: